EkBass/fiwiki-20250220-pages-articles huggingface dataset:
Liimanninkosken lehtojensuojelualue

Liimanninkosken lehtojensuojelualue on Metsähallituksen omistama lehtojen suojelualue, joka sijaitsee Muhoksella. Alue perustettiin tutkimusalueeksi vuonna 1923 nimellä Pyhäkosken kokeilualue, vuonna 1969 sen nimi vaihtui Muhoksen tutkimusalueeksi ja vuoden 2008 alusta se siirtyi Metsäntutkimuslaitokselta Metsähallitukselle. Alueen nimi muuttui samalla Liimanninkosken lehtojensuojelualueeksi. Alue on yksi Rokua Geoparkin kohteista ja kuuluu Natura 2000 -ohjelmaan. Sen läpi virtaa Muhosjoki syvässä laaksossa. Alueen kohdalla näkyvästi meanderoituneen joen rinteillä on lehtometsää, painanteet ovat osin soistuneet ja Liimanninkosken kohdalla joen pohjoispuolella on selvästi erottuva juolua, mutta ylempänä on vanhoja niitty- ja ketomaita. Alueella on merkitty luontopolku ja Liimanninkosken kohdalle on rakennettu laavu nuotiopaikkoineen. Niityille on kunnostettu latoja ja suurempi talousrakennus. Alueelle on opastettu tieyhteys valtatie 22:lta, Suokylän kohdalta Hirsijärvelle menevää tietä pitkin sinne on noin seitsemän kilometriä. Alueen sisääntulokohdassa on pysäköintipaikka ja opastetaulu. ==Kuvagalleria== Kuva:Liimanninkoski 1.JPG|Liimanninkosken yläosaa Kuva:Liimanninkoski 3.JPG|Koskea alavirtaan Kuva:Liimanninkoski 2.JPG|Merkitty luontopolku Kuva:Liimanninkoski 4.JPG|Niitty polun vieressä ==Aiheesta muualla== * * Karttapaikka luokka:Pohjois-Pohjanmaan luonnonsuojelualueet luokka:Muhoksen nähtävyydet Luokka:Muhoksen luonto
Fritz Stange

Friedrich "Fritz" Stange (20. syyskuuta 1936 Ludwigsburg – 4. elokuuta 2013 Stuttgart) oli länsisaksalainen kreikkalais-roomalaisen tyylin painija, maailman- ja euroopanmestari. Stange voitti vuonna 1966 57 kilogramman painoluokassa kultaa sekä toukokuussa käydyissä Essenin EM-kisoissa että kesäkuussa Toledon MM-kisoissa. Edellisvuonna hän oli saavuttanut hopeaa Tampereen MM-kisoissa. Tokion kesäolympialaisissa 1964 hänen sijoituksensa oli viides. Stange kilpaili kesäolympialaisissa Tokion lisäksi myös Roomassa 1960 ja Méxicossa 1968.Olympics at Sports-Reference.com == Lähteet == * Stange, Fritz (GER) iat.uni-leipzig.de * Fritz Stange Bio, Stats and Results Olympics at Sports-Reference.com === Viitteet === Luokka:Saksalaiset kreikkalais- roomalaisen tyylin painijat Luokka:Vuonna 1936 syntyneet Luokka:Vuonna 2013 kuolleet
Mahmut Atalay

Mahmut Atalay (30. maaliskuuta 1934 Çorak, Çorum – 4. joulukuuta 2004 Ankara) oli turkkilainen vapaapainija, olympiavoittaja ja maailmanmestari. Vuonna 1959 Atalay voitti kultaa Välimeren kisoissa 78 kilogramman painoluokassa ja 1963 70 kilogramman painoluokassa. 1963 Helsingborgin MM-kisoissa hän sijoittui 70 kilogramman painoluokassa neljänneksi samoin kuin seuraavana vuonna Tokion olympialaisissa. 1965 Manchesterin MM-kisoissa hän sijoittui hopealle. Vuonna 1966 Atalay siirtyi 78 kilogramman painoluokkaan ja sijoittui toukokuussa Karlsruhen EM-kisoissa hopealle. Reilua kuukautta myöhemmin hän voitti maailmanmestaruuden Toledon MM-kisoissa. Seuraavana vuonna hän jäi kotimaassaan käydyissä EM-kisoissa hopealle kultamitalin mentyä toistamiseen Juri Šahmuradoville. Saman vuoden MM-kisoissa Atalay sijoittui neljänneksi. Viimeisiksi jääneissä arvokisoissaan 1968 Mexico Cityn olympialaisissa Atalay voitti kultamitalin. ==Lähteet== * http://www.kenthaber.com/Corum/IzBirakan/mahmut_atalay.aspx * Mahmut Atalay FILAn tietokannassa ==Viitteet== Luokka:Turkkilaiset vapaapainijat Luokka:Turkkilaiset olympiavoittajat Luokka:Vuonna 1934 syntyneet Luokka:Vuonna 2004 kuolleet
Pat Jennings

Patrick Anthony Jennings (brittiläisen imperiumin ritarikunnan jäsen, s. 12. kesäkuuta 1945 Newry, Downin kreivikunta) on pohjoisirlantilainen jalkapalloilija. Hän pelasi Pohjois-Irlannin maajoukkueen maalivahtina 119 ottelua, millä hän on maajoukkueensa ottelutilaston ykkönen. Pat Jennings pelasi uransa aikana yli 1 000 huipputason peliä. == Seuraura == === Newry Town & Watford === Jennings aloitti pelaajauransa kotikaupungissaan Newryssä kuusitoistavuotiaana. === Tottenham Hotspur === Pat Jennings vietti kolmetoista vuotta White Hart Lanella, missä hän pelasi 472 liigaottelua Spurseille, ja 591 ottelua kaikissa kilpailuissa. Hän voitti FA Cupin vuonna 1967, Englannin liigacupin 1971 ja 1973 ja UEFA Cupin 1972. Vuonna 1973 FWA nimesi hänet vuoden jalkapalloilijaksi. Kolme vuotta myöhemmin hän sai PFA:n version palkinnosta. === Arsenal === Elokuussa 1977 hän siirtyi Arsenaliin. Jennings auttoi Arsenalin FA Cupin finaaliin 1978, 1979 ja 1980. === Shamrock Rovers === Hän oli kutsuvieraana Shamrock Roversissa piakkoin vuoden 1986 jalkapallon maailmanmestaruuskilpailujen jälkeen. == Maajoukkueura == Jennings debytoi Pohjois-Irlannin jalkapallomaajoukkueessa kahdeksantoistavuotiaana. Hän pelasi viimeisen maajoukkueottelunsa 41-vuotissyntymäpäivänään. Ottelu pelattiin Brasiliaa vastaan (Brasilia voitti 3–0). Ottelu oli Pohjois-Irlannin ryhmän viimeinen peli 1986 jalkapallon maailmanmestaruuskilpailuissa. Nämä olivat Jenningsin toiset maailmanmestaruuskilpailut. Aiemmin hän pelasi jalkapallon maailmanmestaruuskilpailuissa vuonna 1982. == Lähteet == Luokka:Pohjoisirlantilaiset jalkapallomaalivahdit Luokka:Vuonna 1945 syntyneet Luokka:Elävät henkilöt
Selkäjänne

Selkäjänne (chorda dorsalis, notochorda) on selkäjänteisillä suolen ja selkäytimen välissä sijaitseva sauvamainen, jaokkeeton ja kimmoisa tukielin. Selkäjänteisten pääjaksoon kuuluvilla selkärankaisilla päätukielimeksi kehittyy selkäranka, mutta kaikilla selkärankaisilla esiintyy sikiöaikana selkäjänne yhtenäisenä elimenä. Pienille vesieläimille kuten sulkiaisille selkäjänne riittää sellaisenaan päätukielimeksi. Myös alkeellisilla kaloilla selkäjänne säilyy sellaisenaan. ==Lähteet== Luokka:Neurotiede
Lecce

Lecce () on kaupunki Apulian alueella Italian "saappaankorossa". Se on Leccen maakunnan pääkaupunki. Leccen pinta-ala on 238 km² ja asukasluku noin 95 000\. == Historia == Messapien perustama Sybar-niminen kaupunki sijaitsi perimätiedon mukaan Troijan sodan aikaan kolme kilometriä nykyisestä Leccestä lounaaseen. Myöhemmin sen valtasivat iapigit sekä 200-luvulla eaa. roomalaiset, jotka antoivat kaupungille nimen Lupiae. Keisari Hadrianuksen aikana kaupunki siirrettiin nykyiselle paikalleen ja se sai nimen Licea (Litium). Kaupungissa oli tuolloin muun muassa amfiteatteri. Länsi-Rooman valtakunnan kukistuttua itägoottien kuningas Totila ryösti kaupungin goottilaissodissa 500-luvulla. Vuodesta 549 lähtien Lecce kuului Bysantin valtakuntaan viiden vuosisadan ajan lukuun ottamatta lyhyitä saraseenien, langobardien, unkarilaisten ja slaavien valloituksia. Lecce sai takaisin entisen asemansa merkittävänä kauppapaikkana Normannien valloitettua kaupungin 1000-luvulla. Leccen maakunta oli Sisilian kuningaskunnan lääni vuosina 1053–1463, jonka jälkeen maakunta liitettiin suoraan kruunun alaisuuteen. Kaarle V rakensi 1500-luvun alkupuolella uuden muurilinjan ja linnan estääkseen ottomaanien hyökkäykset. Vuonna 1656 riehunut rutto tappoi tuhat lecceläistä. == Nähtävyyksiä == Leccen kaupunkikuvaan ovat vuodesta 1630 lähtien kuuluneet arvokkaat barokkimonumentit, joiden ansiosta kaupunkia kutsutaan lempinimellä ”etelän Firenze”. Leccen merkittävin kirkko on Basilica di Santa Croce, joka valmistui 1695. Muita tunnettuja kirkkoja ovat muun muassa Duomo, San Niccolòn ja Cataldon kirkko sekä Santa Maria degli Angeli. Nähtävyyksiin kuuluu myös 100-luvulla rakennettu, 25 000-paikkainen amfiteatteri, joka on osittain hautautunut, koska sen päälle on vuosisatojen aikana rakennettu muita monumentteja. Vuonna 1592 valmistunut Sedile toimi kunnanvaltuuston kokouspaikkana vuoteen 1852 saakka. Katukuvaan kuuluu edelleen myös Kaarle V:n linna. Kaupungissa on lisäksi kasvitieteellinen puutarha, Orto Botanico dell'Università di Lecce. Lecce on jalkapallojoukkue US Leccen kotikaupunki. == Ystävyyskaupungit == * Melbourne, Australia * Murcia, Espanja * Ostrów Wielkopolski, Puola * Skopje, Pohjois-Makedonia == Lähteet == == Aiheesta muualla == *Virallinen sivusto Luokka:Apulian kaupungit Luokka:Leccen maakunnan kunnat
Ristipaine

Ristipaine tarkoittaa sosiologisena käsitteenä ihmiseen kohdistuvaa sosiaalista painetta, joka aiheutuu moniarvoisen demokraattisen yhteiskunnan ristiriitaisista normeista. Ristipaineen aiheuttajia voivat esimerkiksi olla yksilön kuuluminen moneen erilaiseen yhteisöön, jotka pyrkivät vaikuttamaan tähän eri lailla, voimakas sosiaalinen liikkuvuus, joukkotiedotuksen ja yksilön tavoitteiden ristikkäisyys tai erot poliittisten puolueiden pyrkimyksissä. Ristipaine voi aiheuttaa anomiaa, normittomuutta ja vieraantumista ja johtaa ääritapauksissa itsetuhoon. ==Lähteet== * Luokka:Sosiologia
Ruusuöljy

Ruusuöljy on hajuvesiteollisuuden käyttämä hyväntuoksuinen, haihtuva öljy, jota saadaan tislaamalla tai liuottimilla eristämällä eräiden ruusulajien (Rosa damascena, Rosa alba) terälehdistä. Ruusuöljy on varsin kallista, koska 1 000 grammasta terälehtiä saadaan ruusuöljyä vain suunnilleen 0,2–0,3 grammaa. ==Lähteet== * Luokka:Hajusteet Luokka:Eteeriset öljyt
Siirros

Siirros eli lohkoliikunto on geologiassa käytetty nimitys maankuoren jännitystilojen aiheuttamasta kallioperälohkojen siirtymisestä toisiinsa nähden pysty- tai vaakasuoraan halkeamaa pitkin. Siirroksen korkeus voi vaihdella muutamista senttimetreistä jopa satoihin metreihin. Yksinkertaisin siirrosmuoto on siirrostörmä. Useista vierekkäin olevista siirrostörmistä käytetään nimitystä porrassiirros. Yleensä siirroksen muodostuminen ilmenee maanjäristyksenä. Kun kaksi siirroslinjan välistä lohkoa vajoaa, syntyy vajoama, jollaisia ovat esimerkiksi Inarinjärven allas sekä Satakunnan Pyhäjärvi. Kun lohko kohoaa tai lohkon ympäristö vajoaa, syntyy horsti, jollaisia ovat esimerkiksi Inarinjärveä ympäröivät tunturit. Lohkoliikunnan muotoon vaikuttaa kallioperän kivilaji: esimerkiksi graniitilla kolme lohkosuuntaa, liuskeilla kaksi. Suomessa lohkoliikunnat ovat vaikuttaneet eniten kallioperän kehitykseen. Lohkoliikuntoja on myös Etelä-Saksan alueella ja Alppien läheisyydessä, missä ne ovat paljon suurempia. == Toiminta == Lohkoliikuntojen synty ja toiminta perustuu kivien suhteelliseen liikkumiseen toisiaan vastaan lohkojen rajalla. Lohkojen välisestä kitkasta ja lohkojen jäykkyydestä johtuen lohkot eivät voi virrata toistensa ohi tai liukua toistensa päälle, joten kivien välille muodostuu jännite. Jännitteen purkautuessa syntyy lohko. == Lähde == * Luokka:Laattatektoniikka Luokka:Rakennegeologia Luokka:Seulonnan keskeiset artikkelit
Sittiäiset (suku)

Sittiäiset eli sontiaiset (Geotrupes) on lantaa syövien paksujen kovakuoriaisten (Coleoptera) suku, jolla on kupera selkä ja lehtisarvet. Sittiäiset kaivavat lantakasan alle tai viereen kolon, jonne munivat ja täyttävät sen jälkeen lannalla. Suomessa elää kolme toisiaan muistuttavaa lajia sittiäisiä: isosittiäinen, metsäsittiäinen ja kevätsittiäinen. == Sittiäislajeja == === Geotrupes (Anoplotrupes) === * Metsäsittiäinen (Geotrupes stercorosus / Anoplotrupes stercorosus) Geotrupes (Cnemotrupes) === Geotrupes (Geotrupes) === * Geotrupes baicalicus * Geotrupes corinthius * Geotrupes ibericus * Geotrupes impressus * Geotrupes lenardoi * Geotrupes mutator * Geotrupes olgae * Geotrupes spiniger * Isosittiäinen eli sontiainen (Geotrupes stercorarius) Geotrupes (Megatrupes) == Lähteet == == Aiheesta muualla == *Laji.fi: Sittiäiset (Geotrupes) *Funet: Geotrupes *ITIS: Geotrupes Luokka:Sittiäiset
Jennifer Darling

Jennifer Darling (s. 19. kesäkuuta 1946 Pittsburgh, Pennsylvania, Yhdysvallat) on yhdysvaltalainen näyttelijä, joka tunnetaan varsinkin lukuisista äänirooleista animaatiotuotannoissa. ==Elämäkerta== Darling syntyi Pittsburghissa, Pennsylvaniassa vuonna 1946. Hän aloitti tanssimisen kolmevuotiaana Gene Kelly Dance Studiolla ja täytettyään kuusi vuotta Darling pääsi ensi kerran esiintymään studion ohjelmistoon. 14-vuotiaana hän esiintyi pari kertaa "Ted Mack & the Original Amateur Hour" ohjelmassa vuonna 1948. Sitä ennen 13-vuotiaasta lähtien Darling alkoi harrastamaan laulamista. Teini- ikäisenä hän siirtyi opiskelemaan Pittsburghin Playhouse School of Acting, josta Darlingin opinnot jatkuivat Carnegie Mellon -yliopistolle, jossa hän valmistui draaman puolelta. Valmistumisen jälkeen Darling työskenteli usean vuoden ajan Pittsburghin Playhousessa ennen muuttoa Washington D.C.:hen Washington Arena Stagelle. Sieltä hän muutti vielä Connecticutiin työskentelemään Longwharf Repertory -yhtiöön ennen muuttoaan New Yorkiin. ===Ura näyttelijänä=== Darlingin ensiesiintymise Broadwaylla oli "How Now Dow Jones" -näytelmässä, jonka jälkeen hän esiintyi muun muassa "Maggie Flynn"- ja "Fire" -näytelmissä. Teatterin ohella Darling siirtyi samalla television pariin vuonna 1970 esiintyen pitkäaikaisessa saippuasarjassa "The Secret Storm", jossa hän näytteli ensimmäistä prostituoitua päiväsaikaisessa televisiosarjassa. Darlingin hahmon suosion myötä hän näytteli hahmoa vuoteen 1971 asti, jonka aikana Troy Donahue tuotiin sarjaan mukaan näyttelemään hahmon poikaystävää. Vuonna 1973 Darling muutti Hollywoodiin ja kuusi viikoa myöhemmin sai ensimmäisen pitkäaikaisen roolin televisiosarjasta "Temperatures Rising", jossa hän esiintyi vuosien 1973–1974 aikana. Vierailtuaan televisiosarjassa Kuuden miljoonan dollarin mies vuonna 1974, Darling oli mukana myös sarjoissa "The Bionic Woman" ja "Eight Is Enough", joiden myötä hän oli ainoa näyttelijä, joka esiintyi kolmessa tuolloin kymmenen parhaan joukossa olleessa televisiosarjassa. 1990-luvulla Darling teki enimmäkseen vierailevia esiintymisiä televisiosarjoissa, kuten "L.A. Law", "Bodies of Evidence", "Cheers", "Dharma & Greg" ja "Hulluna sinuun". Lisäksi hän esiintyi pormestarin roolissa elokuvassa Poliisiopisto 2: Eka komennus. ===Ääninäyttelijänä=== Näytelmäroolien ohella Darling on ollut uransa aikana yksi käytetyimmistä äänistä Hollywoodissa. Ensimmäisiä äänirooleja hän teki vuonna 1982 animaatiosarjaan Smurffit, jonka jälkeen Darlingin tunnetuin äänirooli lienee suositussa animaatiosarjassa Turtles – mutanttikilpikonnat. Sarjan aikana ja sen jälkeen hän on ollut mukana useissa Disneyn tuotannoissa, kuten Pieni merenneito, Pilipalipilotit, Varjoankka, Kaunotar ja hirviö, Aladdin, Keisarin uudet kuviot ja Autot. ==Aiheesta muualla== * Voice Chasers Luokka:Yhdysvaltalaiset teatterinäyttelijät Luokka:Yhdysvaltalaiset televisionäyttelijät Luokka:Videopelien ääninäyttelijät Luokka:Vuonna 1946 syntyneet Luokka:Elävät henkilöt
Russarö

Russarö on saari Hangon edustalla. Saari on Suomen puolustusvoimien käytössä ja nykyisin sinne ei ole siivilihenkilöillä asiaa ilman puolustusvoimien kulkulupia.http://www.hanko.fi Se on laajuudeltaan noin 80 hehtaaria. Saari on alun perin kuulunut nyt jo lakkautettuun Hangon rannikkopatteristoon. == Majakka == Saarella sijaitsee 1863 valmistunut viisikerroksinen kivimajakka, jota kutsutaan nimellä Hangon silmä. Saarella sijaitsee myös Ilmatieteen laitoksen havaintoasema. Russarö mainitaan Ylen Merisää-tiedotuksessa, jossa havaintoaseman säätiedot lukeutuvat tiedotuksessa lueteltavien rannikkoasemien havaintojen joukkoon. == Ilmasto == == Russarön nimestä == Aikaisempia muotoja ovat olleet Rusor, Rossaar (1644) ja Russor (1723). Heikki Ojansuun mukaan nimi on ollut alkujaan Ruuhisaari. Ivar Westman on esittänyt toisena vaihtoehtona, että alkuosan ”Russar” alta kuultaa nimi Ruotsinsaari, mitä puoltaisivat varhaiset asiakirjamerkinnät. Loppuosa -ö on vain suhteellisen myöhäinen ruotsalainen lisä samoin kuin vertauskohtana pidettävässä Jussarö- nimessä, jonka lähtömuodon oletetaan olevan Juutinsaari. == Lähteet == == Aiheesta muualla == * Hanko Russarö, Selvitys linnakesaaren rakennuskulttuurista Luokka:Hangon luonto Luokka:Suomen merialueiden saaret Luokka:Suomenlahden saaret Luokka:Suomen rannikkolinnakkeet
Tapani Lehikoinen

Väinö Tapani Lehikoinen (s. 26. joulukuuta 1946 Hämeenlinna) on suomalainen laulaja. Lehikoinen aloitti 1960–luvulla kotikaupungissaan Hämeenlinnassa laulusolistina rautalankayhtyeessä The Lightnings, josta muotoutui suosittu (Hämeenlinnan Beatlesiksi kutsuttu) Eddy & The Lightnings. Yhtyeen hajottua Eddy toimi soolouralla vuosina 1966 – 1972 jonka jälkeen hän vetäytyi julkisuudesta. == Diskografia == *Truly yours / Sen voin vain aavistaa (1966) *Päivänpaiste / Ota vastaan (1966) *Luota Aleksiin / Kun tyttöjä katselen (1967) *Tuhkaa / Ei itkut enää auta (1968) *Poppa Joe / Carolina (1972) Luokka:Suomalaiset laulajat Luokka:Vuonna 1946 syntyneet Luokka:Elävät henkilöt
Aira-Anneli Mäkinen

Aira-Anneli Mäkinen (s. 25. elokuuta 1946 Hämeenlinna) on suomalainen laulaja. Aira-Anneli toimi 1960-luvulla hetken aikaa The Scaffoldsin solistina, Aira- Anneli & The Scaffolds toimi englantilaisen Manfred Mann yhtyeen lämmittelijänä Helsingissä ja Tampereella sekä Aira-Anneli teki vuonna 1965 ainoan singlensä Onnen tie / Saavuthan luokseni. Luokka:Suomalaiset laulajat Luokka:Vuonna 1946 syntyneet Luokka:Elävät henkilöt
Seppo Keurulainen

Seppo Keurulainen (16. syyskuuta 1945 – 4. helmikuuta 1981) oli suomalainen kitaristi. Hän soitti 1960-luvulla monissa yhtyeissä ja toimi jonkin aikaa myös studiokitaristina. Keurulainen käytti pääasiassa Fender Stratocasteria. Keurulainen menehtyi vain 35-vuotiaana. Hänet on haudattu Maunulan uurnalehtoon Helsinkiin. == Yhtyeet joissa Keurulainen oli mukana == *Jim & The Beatmakers *Jormas *The Roosters *The Boys *The Islanders *Frankies *Pepe & The Paradise == Lähteet == Luokka:Suomalaiset kitaristit Luokka:Vuonna 1945 syntyneet Luokka:Vuonna 1981 kuolleet
Suomen luonnonsuojeluohjelmat

Suomen luonnonsuojeluohjelmat ovat valtakunnallisesti merkittävien luonnonarvojen turvaamiseksi laadittuja luonnonsuojeluohjelmia, joilla alueita varataan luonnonsuojelutarkoituksiin. Luonnonsuojeluohjelman laatii ympäristöministeriö ja sen hyväksyy valtioneuvosto yleisistunnossa. Luonnonsuojeluohjelmaan kuuluvalla alueella ei saa suorittaa sellaista toimenpidettä, joka vaarantaa alueen suojelun tarkoituksen. Tiettyjä ekosysteemejä suojelevat ohjelmat ovat soidensuojelun perusohjelma, lintuvesiensuojeluohjelma, harjujensuojeluohjelma, lehtojensuojeluohjelma, rantojensuojeluohjelma ja vanhojen metsien suojeluohjelma. Muita luonnonsuojeluohjelmia ovat kansallis- ja luonnonpuistojen kehittämisohjelma, Natura 2000 -verkoston alueet (SCI, SPA) ja uusimpana Metso-ohjelma, jonka tarkoitus on suojella etenkin Etelä-Suomen metsien monimuotoisuutta. Lisäksi on hyväksytty eräitä yksittäisiä näihin rinnastettavia päätöksiä kuten Mikkelinsaarten saariryhmän suojelupäätösalue. == Lähteet == *
Still Life (The Rolling Stonesin albumi)

”Still Life” (American Concert 1981) on The Rolling Stonesin kesäkuussa 1982 julkaistu livealbumi. Albumi menestyi kaupallisesti hyvin (UK #4, USA #5), mutta sai osakseen heikohkoja arvosteluja. Albumilta julkaistiin singlenä The Miracles -cover ”Going to a Go-Go”, josta tuli top-30-hitti sekä Britanniassa että Yhdysvalloissa. Sen seuraaja ”Time Is on My Side” sen sijaan ei menestynyt yhtä hyvin (UK #62). Vuonna 1998 Virgin Records julkaisi albumin uudelleenremasteroituna. ==Kappaleet== A-puoli # #*Duke Ellingtonin ja hänen orkesterinsa studioäänite vuodelta 1941. # # # # # B-puoli # * # # # # # (Trad. sov. Jimi Hendrix) #*Liveäänite Woodstock-festivaalilta 1969 Jimi Hendrixin esittämänä. ==Kokoonpano== ===The Rolling Stones=== * Mick Jagger – laulu, huuliharppu * Keith Richards – kitara, taustalaulu * Charlie Watts – rummut * Ron Wood – kitara * Bill Wyman – basso ===Vierailijat=== * Ian Stewart – piano * Ernie Watts – saksofoni ==Arvostelut== *Allmusic: linkki *Rolling Stone: linkki ==Lähteet== Luokka:Vuoden 1982 konserttitallenteet Luokka:The Rolling Stonesin konserttitallenteet
Keuhkoveritulppa

Keuhkoveritulppa eli keuhkoembolia (embolia arteriae pulmonalis) tarkoittaa veren mukana tulleen verihyytymän (embolian) aiheuttamaa keuhkovaltimon tai sen haaran tukkeutumista. Keuhkoveritulppa on aina hengenvaarallinen ja vaatii välitöntä sairaalahoitoa. Tavallisesti hyytymä on saanut alkunsa alaruumiin laskimoista, mutta se saattaa harvoin olla lähtöisin myös muista laskimoista tai sydämestä. Veritulpan tukkiessa koko valtimon seuraa välittömästi kuolema. Pienemmästä keuhkovaltimon haaran tukkeumasta aiheutuu keuhkoinfarkti, joka oireilee hengenahdistuksena, äkillisenä rintakipuna ja (verisenä) yskänä. Keuhkoveritulpan riski kasvaa iän myötä. Kaksi kolmesta keuhkoveritulpasta todetaan yli 65-vuotiailla ja vain yksi kymmenestä alle 25-vuotiailla. Erityisen suuri keuhkoveritulpan vaara on leikkauksista toivuttaessa ja lapsivuoteella. Keuhkoveritulpan syntymistä voidaan pyrkiä ehkäisemään potilaan saattamiselle pian jaloittelemaan, mikä aiheuttaa verenkierron vilkastumista ja tätä myötä vähentää verenhyytymisriskiä. Keuhkoveritulppaa hoidetaan hyytymistä aiheuttavia kalsiumioneja sitovilla antikoagulanteilla. ==Lähteet== * ===Viitteet=== Luokka:Hengityselinten sairaudet Luokka:Seulonnan keskeiset artikkelit
Kamomillatee

Kamomillatee on uutetta, jota valmistetaan vedessä keittämällä tai hauduttamalla kamomillasaunion kuivatuista mykeröistä. Sitä käytetään juomana sekä kosmetologiassa kasvo- ja silmähauteena sekä hiusten huuhteluun. Aiemmin kamomillateetä käytettiin myös suolistotautien hoitoon. Kamomillatee tunnetaan sarjakuvasankari Cocco Billin mielijuomana. == Lähde == Luokka:Kosmetiikka Luokka:Kuumat juomat
Suomen lailla määrittelemättömät luonnonsuojelualueet

Suomen lailla määrittelemättömät luonnonsuojelualueet muodostuvat metsähallituksen tai metsäntutkimuslaitoksen hallinnassa olevista alueista, joiden suojelulla ei ole lainvoimaa, mutta joita suojellaan hallintaoikeuden perusteella pidättäytymällä taloudellisista tai muista toimenpiteistä. Yleisesti ottaen valtion metsänhallinta on siirtymässä enenevässä määrin metsähallitukselle tai muun valtion viranomaisen hallitseman metsän hoito ulkoistetaan metsähallitukselle. Yksityiset, kunnat tai seurakunnat voivat suojella luontoa omistusoikeutensa perusteella ilman lainsäädäntöäkin eikä suojelusta luopuminen edellytä toimenpiteitä. Usein kuitenkin on mahdollista, että yksityinen hakee omistamalleen alueelle luonnonsuojelua Suomen luonnonsuojelulain perusteella, jolloin suojelusta tulee lakisääteinen velvoite, josta voi saada valtiolta haittakorvauksia. Tällöin kysymys on jo virallisesta luonnonsuojelualueesta, joka on yksityisessä omistuksessa ja joka kuuluu muihin luonnonsuojelualueisiin. Lailla määrittelemättömistä luonnonsuojelualueista
Jällivaaran murteet

Jällivaaran murteet ovat Tornionjokilaakson länsipuolella Ruotsissa napapiirillä puhuttuja peräpohjalaisiin murteisiin kuuluvia suomen kielen murteita. Murrealueen keskuspaikkoja ovat Jällivaara, Nattavaara ja Killivaara. Ruotsissa Jällivaaran murteiden katsotaan muodostavan yhdessä Tornionlaakson murteiden kanssa meänkielen, joka on yksi Ruotsin virallisista vähemmistökielistä ollen tasa-arvoinen muiden muassa suomen kielen kanssa. Jällivaaran murteille tyypillisiä, sen itäpuolella puhutuista Tornion murteista poikkeavia, piirteitä ovat muun muassa vokaalisoinnusta poikkeaminen (esimerkiksi kyla – kylä), kolmoisääntiöiden eli triftongien esiintyminen ja poikkeavat imperfektimuodot (esimerkiksi syöi – söi) sekä passiivimuodon esiintyminen subjektisanan yhteydessä. Ruotsin kielen vaikutus sanastoon on voimakasta. ==Lähteet== * Internetix: Jällivaaran murteet Luokka:Peräpohjalaiset murteet
Põdrala

Põdrala on entinen kunta Valgamaan maakunnassa, Virossa. Põdrala liitettiin vuoden 2017 kuntauudistuksessa osaksi uutta Tõrvan kuntaa. == Entinen kunta == Sen asukasluku oli 892 (2010), pinta-ala 127,22 neliökilometriä ja asukastiheys 7,0 asukasta neliökilometrillä. === Kylät === Põdralassa on 14 kylää: Riidaja, Leebiku, Pikasilla, Reti, Lõve, Pori, Kungi, Rulli, Voorbahi, Uralaane, Vanamõisa, Liva, Kaubi, Karu. === Väestö === Vuonna 2011 Põdralan kunnassa oli 750 asukasta, joista 744 (99,2 %) oli virolaisia, 2 (0,3 %) venäläisiä ja 1 (0,1 %) muita kansallisuuksia. == Lähteet == == Aiheesta muualla == Luokka:Viron entiset kunnat Luokka:Tõrva
Argentiinan ralli 2008

Argentiinan ralli 2008 oli kauden neljäs ralli, joka ajettiin 28. – 30. maaliskuuta Córdobassa. Rallin voitti ranskalainen Sébastien Loeb, toinen oli australialainen Chris Atkinson ja kolmas espanjalainen Daniel Sordo. Tuotantoautot voitti itävaltalainen Andreas Aigner. Rallissa ajettiin 21 erikoiskoetta. == Erikoiskokeet == Lähde: Nro Nimi Pituus (km) Nopein kuljettaja Aika 1 La Cumbre – Agua de Oro 1 18,70 Mikko Hirvonen 16.29,3 2 Ascochinga – La Cumbre 1 23,28 Mikko Hirvonen 14.59,6 3 Capilla del Monte – San Marcos 1 22,95 Jari-Matti Latvala 17.39,7 4 San Marcos – Charbonier 1 9,61 Mikko Hirvonen 6.38,3 5 Ascochinga – La Cumbre 2 23,28 Sébastien Loeb 14.51,3 6 Capilla del Monte – San Marcos 2 22,95 Jari-Matti Latvala 17.23,1 7 San Marcos – Charbonier 2 9,61 Gigi Galli 6.33,5 8 La Cumbre – Agua de Oro 2 18,70 Jari-Matti Latvala 17.02,3 9 Camping San Martin 1 1,78 Chris Atkinson 1.39,4 10 Santa Monica – Amboy 1 22,17 Petter Solberg 12.02,7 11 Villa del Dique – Las Bajadas 1 16,41 Sébastien Loeb 9.10,0 12 San Augustin – Villa General Belgrano 1 16,31 Sébastien Loeb 11.26,5 13 Santa Rosa – San Augustin 1 21,41 Chris Atkinson 13.37,3 14 Santa Monica – Amboy 2 22,17 Petter Solberg 11.37,2 15 Villa del Dique – Las Bajadas 2 16,41 Sébastien Loeb 8.57,8 16 San Augustin – Villa General Belgrano 2 16,31 Petter Solberg 11.18,8 17 Santa Rosa – San Augustin 2 21,41 Petter Solberg 13.23,6 18 Camping San Martin 2 1,78 Petter Solberg 1.40,6 19 Mina Clavero – Giulio Cesare 24,70 Jari-Matti Latvala 19.57,9 20 El Condor – Copina 15,99 Sébastien Loeb 15.08,6 21 Camping San Martin 3 1,98 Jari-Matti Latvala 2.13,3 == Tulokset == Lähde: Sija Kuljettaja Kartanlukija Auto Aika Ero Pisteet 1\. Sébastien Loeb Daniel Elena Citroën C4 WRC 4.05.48,6 – 10 2\. Chris Atkinson Stéphane Prévot Subaru Impreza WRC2007 4.08.21,8 2.33,2 8 3\. Dani Sordo Marc Martí Citroën C4 WRC 4.09.53,3 4.04,7 6 4\. Conrad Rautenbach David Senior Citroën C4 WRC 4.25.52,1 20.03,5 5 5\. Mikko Hirvonen Jarmo Lehtinen Ford Focus RS WRC 07 4.31.03,9 25.15,3 4 6\. Federico Villagra Jorge Perez Companc Ford Focus RS WRC 07 4.33.30,6 27.42,0 3 7\. Gigi Galli Giovanni Bernacchini Ford Focus RS WRC 07 4.33.40,4 27.51,8 2 8\. Andreas Aigner Klaus Wicha Mitsubishi Lancer Evo IX 4.34.47,9 28.59,3 1 Muut WRC-luokan autot Muut WRC-luokan autot Muut WRC-luokan autot Muut WRC- luokan autot Muut WRC-luokan autot Muut WRC-luokan autot Muut WRC-luokan autot 12\. Jari-Matti Latvala Miikka Anttila Ford Focus RS WRC 07 4.40.44,2 34.55,6 24\. Per-Gunnar Andersson Jonas Andersson Suzuki SX4 WRC 5.18.21,5 1.12.32,9 – Toni Gardemeister Tomi Tuominen Suzuki SX4 WRC Keskeytti EK 20 Keskeytti EK 20 – Matthew Wilson Scott Martin Ford Focus RS WRC 07 Keskeytti EK 20 Keskeytti EK 20 – Petter Solberg Phil Mills Subaru Impreza WRC2007 Keskeytti EK 19 Keskeytti EK 19 – Henning Solberg Cato Menkerud Ford Focus RS WRC 07 Keskeytti EK 19 Keskeytti EK 19 – Luis Perez Companc Jose Maria Volta Ford Focus RS WRC 07 Keskeytti EK 10 Keskeytti EK 10 == Lähteet == Luokka:MM-rallikausi 2008 Luokka:Argentiinan ralli
Kuwait Airwaysin lento 422

Kuwait Airways lento 422 kaapattiin 5. huhtikuuta vuonna 1988 Bangkok–Kuwaitin välillä Arabianmeren yläpuolella. Koneessa oli 91 matkustajaa ja 20 miehistön jäsentä. Koneessa oli kuusi tai seitsemän libanonilaista miestä jotka ryntäsivät tuliaseita ja käsikranaatteja mukanaan ohjaamoon kolme tuntia nousun jälkeen. Radioteitse kaapparit vaativat 17 šiiamuslimiterroristin vapauttamista Kuwaitin vankiloista. Kone pakotettiin lentämään Mašhadiin, Koillis-Iraniin, jossa vapautettiin 24 naista ja yksi sydänsairas mieshenkilö. Odotuksen jälkeen kone jatkoi matkaansa Libanonin pääkaupunkiin Beirutiin mutta se ei saanut laskeutumislupaa joten sen piti laskeutua Larnakaan, Kyprokselle. Heti laskeutumisen jälkeen koneessa ammuttiin kuwaitilainen turvallisuusupseeri Abdullah Khalidi, 25, jonka ruumis heitettiin ulos. Myöhemmin Khalid Ayoub Bandar, 20, sai saman kohtalon. Kuwaitin hallitus ei suostunut kaappaajien vaatimuksiin. Larnakassa vapauttiin 12 makustajaa. 12. huhtikuuta kone lensi Algeriin. Algeriassa kaappaajat uhkasivat räjäyttää koko koneen matkustajineen. Kuwaitin jalkapallomaajoukkue lupautui panttivangiksi mikäli matkustajat vapautettaisiin mutta siihen kaapparit eivät suostuneet. Lopulta kaapparit tekivät sopimuksen Algerissa. Kaappareiden vaatimuksiin ei suostuttu mutta he saivat vapaan pääsyn maasta. Kuwaitin hallituksen ja Algerian viranomaisia kiitettiin kovasti kaappaustilanteessa. == Lähteet == Luokka:Kuwaitin historia Luokka:Vuoden 1988 lento-onnettomuudet Luokka:Lentokonekaappaukset
Akropolis-ralli 2008

thumb|Rallin voittaja Sébastien Loeb. Akropolis-ralli 2008 (virallisesti 55. BP Ultimate Acropolis Rally of Greece 2008) oli Rallin MM-sarjan kauden 2008 seitsemäs osakilpailu, joka ajettiin 30. toukokuuta.–1. kesäkuuta Ateenassa. Rallin voitti Ranskan Sébastien Loeb, toinen oli norjalainen Petter Solberg, joka ajoi ensi kertaa Subarun uudella korimallilla ja kolmas oli suomalainen Mikko Hirvonen. Tuotantoautot voitti toisen kerran peräkkäin Andreas Aigner. Rallissa ajettiin 20 EK:ta. Kilpailun jälkeen kilpailunjärjestäjät palkitsivat Gianluigi Gallin Colin McRae Memorial Trophy -palkinnolla kilpailun suurimmasta keskinopeudesta. == Tulokset == Sija Kuljettaja Kartanlukija Auto Aika Ero Pisteet 1\. Sébastien Loeb Daniel Elena Citroën C4 WRC 3:54.54,7 10 2\. Petter Solberg Phil Mills Subaru Impreza WRC 2008 3:56.04,2 +1.09,5 8 3\. Mikko Hirvonen Jarmo Lehtinen Ford Focus RS WRC 07 3:56.50,8 +1.56,1 6 4\. Urmo Aava Kuldar Sikk Citroën C4 WRC 3:59.14,4 +4.19,7 5 5\. Daniel Sordo Marc Martí Citroën C4 WRC 3:59.44,1 +4.49,4 4 6\. Matthew Wilson Scott Martin Ford Focus RS WRC 07 4:01.06,0 +6.11,3 3 7\. Jari-Matti Latvala Miikka Anttila Ford Focus RS WRC 07 4:01.42,2 +6.47,5 2 8\. Henning Solberg Cato Menkerud Ford Focus RS WRC 07 4:04.08,7 +9.14,0 1 Lähde:2008 Acropolis Rally Lähde:2008 Acropolis Rally Lähde:2008 Acropolis Rally Lähde:2008 Acropolis Rally Lähde:2008 Acropolis Rally Lähde:2008 Acropolis Rally Lähde:2008 Acropolis Rally === Erikoiskokeet === EK:n nro EK:n nimi EK:n pituus (km) Nopein kuljettaja Aika 1 Schimatari 1 11,57 Jari-Matti Latvala 10.34,3 2 Thiva 1 23,76 Sébastien Loeb 17.15,2 3 Psatha 1 17,41 Jari-Matti Latvala 11.28,7 4 Schimatari 2 11,57 Sébastien Loeb 10.26,7 5 Thiva 2 23,76 Sébastien Loeb 16.53,8 6 Psatha 2 17,41 Sébastien Loeb 11.12,5 7 Tatoi 1 4,6 Urmo Aava 3.31,3 8 Aghii Theodori 1 32,16 Mikko Hirvonen 22.42,1 9 Pissia 1 16,6 Gigi Galli 12.17,2 10 Aghia Triada 1 10,8 Gigi Galli 7.46,1 11 Aghii Theodori 2 32,16 Mikko Hirvonen 22.36,1 12 Pissia 2 16,6 Urmo Aava 12.13,9 13 Aghia Triada 2 10,8 Mikko Hirvonen 7.45,4 14 Avlonas 1 20,00 Chris Atkinson 9.09,6 15 Assopia 1 17,87 Jari-Matti Latvala 11.39,9 16 Aghia Sotira 1 15,2 Gigi Galli 9.47,2 17 Avlonas 2 20,00 Gigi Galli 9.00,9 18 Assopia 2 17,87 Jari-Matti Latvala 11.26,6 19 Aghia Sotira 2 15,2 Jari-Matti Latvala 9.52,2 20 Tatoi 2 4,6 Daniel Sordo 3.33,0 ==Lähteet== == Aiheesta muualla == Luokka:MM-rallikausi 2008 Luokka:Akropolis-ralli
Susanina

Susanina () on maalaiskunta ja sen keskustaajama Leningradin alueen Hatsinan piirissä Venäjällä. Se sijaitsee 18 kilometriä Hatsinasta itäänProjekt, s. 15.. Taajamassa on 2 600 ja kunnassa 8 500 asukasta (vuonna 2017). ==Maantiede ja asutus== Susaninan kunnan pinta-ala on 281,06 neliökilometriä. Se rajoittuu luoteessa Hatsinan piirin Patamäen, lännessä Novyi Svetin ja Koprinan sekä etelässä Siiverskan ja Viiritsan kuntiin, idässä Leningradin alueen Tusinan piirin ja pohjoisessa Pietarin kaupunkiin.Projekt, s. 14. Pinta-alasta 71,0 % on metsää, 24,2 % maatalousmaata ja 3,6 % asuinaluettaProjekt, s. 93.. Alue on pinnanmuodostukseltaan jääkauden muovaamaa tasankoaProjekt, s. 20.. Vesistöjä ovat Suijanjoki, Inkereenjoki ja sen sivujoki TšornajaProjekt, s. 19.. Hyötykaivannaisiin kuuluvat hiekka, savi ja turveProjekt, s. 25.. Kuntaan kuuluu yhdeksän asutuskeskusta: Kopralan (ven Kobralovo), Semrinan (Semrino) ja Susaninan taajamat, Hovinmäen (Myza), Koussulan (Kovšovo), Kraasnitsan (Krasnitsy), Saaprun (Zaborje) ja Virkkilän (Virkino) kylät sekä Vladimirskajan rautatieaseman asutus. Puutarhapalsta- ja huvila-alueita on 48Projekt, s. 36–37.. ==Historia== Susaninan taajama syntyi 1900-luvun alussa Koussulan asemalle, kun paikallinen talonpoika Pietari Liukkonen myi sieltä ostamansa maat huvilapalstoiksi. Rautatieasema ja taajama saivat nykyisen nimensä vuonna 1914 sekasorron ajan sankarin Ivan Susaninin mukaan. Seudulla asuneet inkerinsuomalaiset kuuluivat ennen toista maailmansotaa Koprinan luterilaiseen seurakuntaan. ==Liikenne, talous ja palvelut== Kunnan läpi kulkevat Kirovskin, Namkun, Hatsinan ja Haisevaisin välinen maantie A-120, Pietarin ja Vitebskin sekä Namkun, Hatsinan, Veimarin ja Ivangorodin väliset rautatiet. Joukkoliikenteestä huolehtivat paikallisbussit ja Pietarin lähijunat.Projekt, s. 104–106. Paikallisia elinkeinoja ovat teollisuus ja palvelut. Semrinassa toimii kaksi rautateiden rakennus- ja kunnossapitolaitosta. Lisäksi tuotetaan elintarvikkeita, pakkaustarvikkeita ja puutavaraa. Kopralan maatalousyritys tuottaa maitoa ja lihaa. Kolme neljäsosaa työvoimasta työskentelee kunnan ulkopuolella, etupäässä Pietarissa.Projekt, s. 78–82. Keskustaajaman palveluihin kuuluvat keskikoulu, kulttuuri- ja vapaa- ajankeskus, kirjasto ja pieni poliklinikka. Julkisia palveluja on myös Kopralassa ja Semrinassa.Projekt, s. 58–66. ==Matkailu ja palvelut== Kunnassa on paljon kesäasutusta. Kraasnitsan lähelle suunnitellaan golf- keskustaProjekt, s. 92.. Historiallisiin nähtävyyksiin kuuluu vuosina 1909–1910 rakennettu Kazanin Jumalanäidin ikonin kirkko Susaninan taajamassaProjekt, s. 42.. ==Lähteet== * ===Viitteet=== == Aiheesta muualla== * Susaninan kunnan sivusto Luokka:Inkeri Luokka:Hatsinan piirin kunnat Luokka:Leningradin alueen kylät ja taajamat
Naasia

Naasia () on kaupunkimainen taajama ja kunta Leningradin alueen Kirovskin piirissä Venäjällä. Se sijaitsee Pietarin ja Olhavan välisen rautatien varrella Lava- ja Kaarajokien rannoilla. Asukkaita taajamassa on 5 000 henkeä (vuonna 2008). Taajama syntyi vuonna 1933 turvetuotannon keskukseksi Siiherin rautatieaseman yhteyteen. Radan eteläpuolelle rakennettiin kahdeksan väliaikaista työläisasutusta, joita yhdisti kapearaiteinen rautatie. Turvetuotannosta luovuttiin 1900-luvun lopussa. Nykyään Naasiassa on rakennustarviketehdas ja polttoaineteollisuutta. Paikallinen nähtävyys ovat vuosina 1784–86 rakennetun Tihvinän Jumalanäidin ikonin kirkon rauniot. Naasian kuntaan kuuluvat taajaman lisäksi seuraavat kylät: * Gorodištše () * Karlova () * Lukissiama () * Mutsa () * Nikolskoi () * Potola () * Roitsa () * Saamusti tai Saamosti () * Siiheri () * Sirokaski () * Vanhamylly () * Pavlovskin huuttori () ja * Plitnjakin asema () Saamustissa, Vanhassamyllyssä sekä Naasian taajamaan nykyään kuuluvassa Suosaaressa () asuneet inkerinsuomalaiset kuuluivat ennen Markkovan luterilaiseen seurakuntaan. Naasianjoki, josta taajama on saanut nimensä, sijaitsee siitä noin 15 kilometriä länteen. Taajamaa ei tule sekoittaa samannimiseen asemaan entisen Markkovan kylän tienoilla tai Priladožskin (Ylä-Naasia) lähellä sijaitsevaan samannimiseen kylään. ==Lähteet== == Aiheesta muualla== * Naasian taajama Leningradin alueen kulttuuri -tietosanakirjassa Luokka:Inkeri Luokka:Kirovskin piirin kunnat Luokka:Leningradin alueen kaupunkityyppiset taajamat
Priladožski

Priladožski () on kaupunkimainen taajama ja kunta Leningradin alueen Kirovskin piirissä Venäjällä. Se sijaitsee Pietari–Murmansk-maantien vieressä Naasianjoen rannalla lähellä Laatokkaa (tästä sen nimi). Asukkaita on (2006) 5 200 henkeä. Taajama on syntynyt vuonna 1978 Euroopan suurimman kanalan rakentamisen yhteydessä. Työläisasutuksen statuksen se sai vuonna 1982. Rakennukset ovat lähinnä 1970–1980-luvuilla pystytettyjä korkeita elementtitaloja. Tärkein työnantaja on suurkanala Sinjavinskaja ptitsefabrika, joka nimestään huolimatta sijaitsee täällä eikä viereisessä Vahriselässä eli Sinjavinossa. Kuntaan kuuluu myös lähellä sijaitseva Naasian () kylä, jota ei tule sekoittaa samannimiseen taajamaan. == Aiheesta muualla== * Priladožski Leningradin alueen kulttuuri -tietosanakirjassa * Priladožskin taajaman virallinen sivusto Luokka:Inkeri Luokka:Kirovskin piirin kunnat Luokka:Leningradin alueen kaupunkityyppiset taajamat
Frans Rantanen

Frans Vihtori Rantanen (14. helmikuuta 1874 Kokemäki - 29\. elokuuta 1921 Kokemäki) oli suomalainen poliitikko, joka toimi SDP:n kansanedustajana vuosina 1907–1909 ja 1910–1918. == Elämä == Kokemäen Kuoppalan kylässä syntyneen Rantasen vanhemmat olivat torppari Josef Rantanen ja Eva Stina Tuomaantytär. Kansakoulun jälkeen hän työskenteli rautatieläisenä ja vuodesta 1900 lähtien kirvesmiehenä. Vuonna 1903 Rantanen oli perustamassa Kokemäen työväenyhdistystä, jonka puheenjohtajana hän toimi vuoteen 1906 saakka. Rantanen oli myös sosialidemokraattisen piiritoimikunnan agitaattorina Rauman ympäristössä. Kansanedustajaksi hänet valittiin Suomen ensimmäisissä yksikamarisen eduskunnan vaaleissa vuonna 1907. Rantasta pidettiin suoraselkäisenä ja rehellisenä poliitikkona. Väinö Tanner luonnehti häntä ”harvasanaiseksi, vakaaksi ja niin helvetin jääräpäiseksi”. Marraskuussa 1911 Rantanen nimettiin työväestön edustajana Kokemäen ensimmäiseen kunnanvaltuustoon. Hän pyysi vapautusta tehtävästä, koska sosialidemokraatit olivat valtuustojen asettamista vastaan vaatien yleisen ja yhtäläisen äänioikeuden toteuttamista myös kunnallishallinnossa. Rantasen pyyntöön ei suostuttu, mutta hän lähti mukaan vasta vuoden kuluttua, jolloin työväenyhdistys perui päätöksensä erottaa valtuustotyöhön osallistuvat jäsenensä. Rantanen luopui valtuustopaikastaan heti erovuoroon tultuaan vuoden 1915 alussa. Sisällissodan alla Rantanen pysyi parlamentaristisella linjalla ja vastusti aseellista vallankumousta. Sodan käynnistyttyä tammikuussa 1918 Otto Wille Kuusinen tarjosi Rantaselle Suomen Kansanvaltuuskunnan Tiedonantajan taloudenhoitajan tehtävää, mutta hän kieltäytyi ja matkusti helmikuun alussa kotiinsa. Rantanen ei lähtenyt punaisten toimintaan myöskään Kokemäellä. Sodan päätyttyä hän palasi Helsinkiin 15. toukokuuta osallistuakseen eduskuntatyöhön. Rantanen kuitenkin pidätettiin kaksi päivää myöhemmin ja toimitettiin Helsingin lääninvankilaan. Rantanen sai kolmen vuoden vankeustuomion valtiopetoksen valmistelusta, koska oli hyväksynyt marraskuussa 1917 julkaistun Me vaadimme -julistuksen. Lisäksi hänen katsottiin syyllistyneen kiihotukseen kirjoittaessaan sodan aikana nimimerkillä ”Filemon” Porissa ilmestyneeseen Sosialidemokraattiin. Tuomio muutettiin 5 vuoden ehdonalaiseksi ja lokakuussa hänet laskettiin vapaaksi Sörnäisten vankilasta. Vapautumisensa jälkeen pitkään terveysongelmista kärsinyt Rantanen ei enää lähtenyt mukaan politiikkaan. Hän kuoli sydänkohtaukseen elokuussa 1921 kävellessään Tulkkilan kylänraitilla. == Perhe == Rantanen oli naimisissa vuosina 1909–1917 Fanny Matilda Välimäen kanssa. Leskeksi jäätyään hän avioitui Maria Josefina Saloniemen kanssa vuonna 1919. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Kokemäen kaupunginvaltuutetut Luokka:Turun läänin pohjoinen vaalipiiri Luokka:Vuonna 1874 syntyneet Luokka:Vuonna 1921 kuolleet
Ammattitutkintostipendi

Ammattitutkintostipendi voidaan myöntää kertakorvauksena henkilölle, joka on suorittanut ammatillisen perustutkinnon, ammattitutkinnon tai erikoisammattitutkinnon. Stipendin myöntää Työllisyysrahasto. Aikuiskoulutustuen ja ammattitutkintostipendin lakkauttava laki tuli voimaan 1.6.2024. Tämä tarkoittaa sitä, että ammattitutkintostipendejä voidaan myöntää 31.7.2024 mennessä suoritetun tutkinnon perusteella. Stipendi tulee hakea vuoden sisällä tutkinnon suorittamisesta eli viimeistään 31.7.2025 mennessä. 1.8.2024 tai sen jälkeen suoritetut tutkinnot eivät enää oikeuta ammattitutkintostipendiin. Ammattitutkintostipendin voi saada henkilö, joka * on ollut eläkevakuutetussa työ- tai virkasuhteessa yhteensä vähintään viisi vuotta tutkinnon suorittamispäivään mennessä ja * on alle 68-vuotias tutkinnon suorittamispäivänä ja * kuuluu Suomen sosiaaliturvan piiriin sekä tutkinnon suorittamispäivänä että stipendiä hakiessaan. Ammattitutkintostipendi on veroton kertakorvaus ammatillisen tutkinnon suorittamisesta. Stipendi myönnetään kaikille saamisedellytykset täyttäville. 1.1.2022 tai sen jälkeen suoritetun tutkinnon perusteella myönnettävän stipendin suuruus 414 euroa. Ammattitutkintostipendijärjestelmä on ollut voimassa vuodesta 1996 alkaen. Vuonna 2023 myönteisiä ammattitutkintostipendipäätöksiä annettiin 28 485 kpl. Stipendejä maksettiin yhteensä 11,8 miljoonaa euroa.Työllisyysrahaston vuosikertomus 2023 https://talous.tyollisyysrahasto.fi/wp- content/uploads/Tyollisyysrahasto-Vuosikertomus-2023.pdf == Lähteet == * Työllisyysrahaston vuosikertomus 2023 * Työllisyysrahaston verkkosivut === Viitteet === == Aiheesta muualla == *Ammattitutkintostipendin hakeminen (Työllisyysrahasto) Luokka:Aikuiskoulutus
Praga

Praga voi tarkoittaa seuraavia asioita: * Praga, historiallinen kaupunginosa Varsovassa. * ČKD-Praga, entinen tšekkoslovakialainen kone-, auto- ja lentokonetehdas. * Pragaa käytetään joissakin kielissä Prahan nimenä. Näihin kieliin lukeutuvat latina, italia, portugali, espanja, puola ja venäjä.
Kalle Salminen

Kaarle (Kalle) Vihtori Salminen (25. syyskuuta 1863 Alastaro - 7\. maaliskuuta 1939 Punkalaidun) oli suomalainen maalari ja poliitikko, joka toimi sosialidemokraattien kansanedustajana Suomen ensimmäisessä eduskunnassa vuosina 1907–1908. Viitattu 7.8.2008. == Elämä ja ura == Salmisen vanhemmat olivat torppari Israel Davidinpoika ja Anna Katarina Juhantytär. Hän työskenteli aluksi maataloustöissä ja maalarina, ja toimi myöhemmin kelloseppänä, valokuvaajana ja puhelinkeskuksen hoitajana kotipitäjässään Punkalaitumella. Salminen oli myös Punkalaitumen työväenyhdistyksen puheenjohtaja. Vuonna 1906 hän osallistui Tampereen ensimmäiseen yleiseen torpparikokoukseen sekä SDP:n Oulussa järjestettyyn puoluekokoukseen. Salminen valittiin kansanedustajaksi vuoden 1907 eduskuntavaaleissa Turun läänin pohjoisesta vaalipiiristä. Salmisen puoliso oli Amanda Karolina Heikkilä, jonka kanssa hän avioitui vuonna 1889. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Turun läänin pohjoinen vaalipiiri Luokka:Vuonna 1863 syntyneet Luokka:Vuonna 1939 kuolleet
Suuri-Saaritsa

Suuri-Saaritsa () on entinen kylä Leningradin alueen Volossovan piirin Kalttinan kunnassa Venäjällä. Se sijaitsee Ortesjoen yläjuoksulla Vuirin ja Kikkerin välisen maantien varrella. Kylä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Tuolloin se oli Kaprion lääniin kuuluneen Zaretšjen pogostan keskus. 1700-luvun alussa Pietari I lahjoitti kylän arkkitehti Domenico Trezzinille, ja myöhemmin sinne rakennettiin kartano. ==Malaja Hatyn== Toisen maailmansodan aikana lokakuussa 1943 saksalaiset polttivat kylän siirtäessään asukkaita Baltiaan ja Saksaan. Osa asukkaista poltettiin elävältä. Tapahtuman muistoksi entisen kylän paikalle avattiin vuonna 1971 Malaja Hatyn -niminen muistomerkki. == Aiheesta muualla== * Suuri-Saaritsa Leningradin alueen kulttuuri -tietosanakirjassa * Malaja Hatyn Leningradin alueen kulttuuri -tietosanakirjassa Luokka:Inkerin kylät Luokka:Volossovan piiri
João de Deus

João de Deus de Nogueira Ramos (8. maaliskuuta 1830 – 11. tammikuuta 1896) oli portugalilainen runoilija. Hän opiskeli lakia Coimbran yliopistossa, mutta keskittyi pian päätoimiseen kirjoittamiseen. João de Deus oli kotoisin Algarvesta, mutta kuoli Lissabonissa. Hän kuului sukupolvensa suurimpiin runoilijoihin ja loi myös pienen uran sitoutumattomana poliitikkona. Luokka:Portugalilaiset runoilijat Luokka:Vuonna 1830 syntyneet Luokka:Vuonna 1896 kuolleet
Hayes Pondin kahakka

Hayes Pondin kahakka käytiin Amerikan alkuperäiskansoihin kuuluvan lumbeeheimon ja Ku Klux Klanin välillä Maxtonissa, Pohjois-Carolinassa 18. tammikuuta 1958. Kahakka päättyi lumbeiden voittoon, ja he onnistuivat lopettamaan klaanin aktiviteetit Robesonin piirikunnassa. ==Kahakan syyt== Ku Klux Klan aloitti 1950-luvulla terroriaallon Yhdysvaltojen eteläosissa. Heidän yhtenä kohteenaan olivat lumbeeintiaanit. Klaani aloitti polttamalla ristejä intiaanien pihoilla. Tammikuun 18. päivänä Pohjois-Carolinan klaanijohtaja James Cole suunnitteli pitävänsä massiivisen mielenosoituksen pelotellakseen intiaaneja. Tähän mielenosoitukseen hän arveli saavansa paikalle 5000 henkilöä. ==Tapahtumat== Myöhemmät raportit mielenosoitusyönä kokoontuneiden ihmisten lukumäärästä vaihtelevat, mutta todennäköisesti paikalle saapui korkeintaan 100 klaanin jäsentä. Klaanilaiset toivat paikalle kolmella suurella K-kirjaimella koristellun julisteen, kannettavan generaattorin ja hehkulampun. Kokouksen alkaessa heikkotehoinen valokaari ei ulottunut riittävän etäälle, ja klaanilaisilta jäi näkemättä paljonko lumbeita oli saapunut tilaisuuteen. Kun Cole kehotti miehiään lähtemään, he käsittivät joutuneensa 500 - 1000 lumbeen piirittämiksi. Nämä olivat aseistautuneet kiväärein, haulikoin, kirvein ja kuokin. Lumbeet avasivat tulen ja neljä klaanilaista haavoittui lievästi haulikon ammuksista. Muut klaanilaiset joutuivat paniikkiin ja turvautuivat joko poliisin suojeluun tai pakenivat metsään. James Cole pakeni läheiselle suolle, ja hänen vaimonsa ajoi lumbeita paetessaan ojaan, josta intiaanit työnsivät hänet takaisin tielle. Klaani jätti jälkeensä paljon seremoniallista rekvisiittaa, ja lumbeet sieppasivat heidän KKK-lippunsa. ==Seuraukset== Taistelun jälkeen lumbeet pitivät voitonjuhlan, jossa he polttivat klaanin taaksensa jättämän rekvisiitan. Lumbeet juhlivat tätä voittoa suurimpana taistelusaavutuksenaan, ja taistelupäivä on lumbeiden virallinen vapaapäivä. Lehdet kiittelivät lumbeita ja pilkkasivat Ku Klux Klaania. James Cole sai mellakan järjestelyistä kahden vuoden vankeustuomion. Vaikka Ku Klux Klanin toiminta aktivoutui uudelleen 1960-luvulla Pohjois-Carolinassa, he eivät enää koskaan pitäneet kokousta Robesonin piirikunnassa. ==Lähteet== Luokka:Ku Klux Klan Luokka:Intiaanisodat Luokka:Pohjois-Carolinan historia Luokka:1958
Lee Bo-na

Lee Bo-na (s. 22. heinäkuuta 1981 Kwangsu) on eteläkorealainen haulikkoampuja ja olympiamitalisti. Lee Bo-na on saavuttanut olympialaisissa Ateenssa 2004 hopeaa kaksoistrapissa ja pronssia trapissa. Lisäksi hän on saavuttanut MM- kilpailuissa Zagrebissa 2006 kaksoistrapissa pronssia. ==Lähteet== * * * * Luokka:Eteläkorealaiset ampujat Luokka:Eteläkorealaiset olympiamitalistit Luokka:Vuonna 1981 syntyneet Luokka:Elävät henkilöt
Hemianopsia

Hemianopsia eli puolikentänpuutos (myös hemianopia) tarkoittaa puolittaisen sokeuden tilaa, näkemisen poikkeavuutta, jossa näkökenttä on pystysuorasti toispuolisesti kaventunut. Hemianopsia johtuu isojen aivojen toisen puoliskon näkökeskuksessa tai aivojen ja näköjuosteiden risteyskohdassa sattuneesta vauriosta. Vaikka silmät olisivat terveet, puuttuu tällaisesta kärsivältä henkilöltä puoliksi näkökenttä. Lievempi muoto on neljännessokeus eli kvadrantanopsia. ==Lähteet== * * http://www.tohtori.fi/?page=6625671&search;=hemianopsia Luokka:Aistivammat
Juan Miguel Rodríguez

Juan Miguel Rodríguez (s. 26. toukokuuta 1967) on kuubalainen haulikkoampuja ja olympiamitalisti. Rodríguez on saavuttanut olympialaisissa Ateenassa 2004 pronssia skeetissä. ==Lähteet== * Luokka:Kuubalaiset ampujat Luokka:Kuubalaiset olympiamitalistit Luokka:Vuonna 1967 syntyneet Luokka:Elävät henkilöt